Бер йылды Мәскәү ҡалаһына барғанда юлда автобус ватылды. Бик оҙаҡ ремонтлай алмай интектеләр. Бөтөн халыҡ өшөп, ҡатып бөттө. Мин ҡайтҡас ныҡ ҡына ауырып киттем. Шул ваҡыт кәзә һөтө ярҙам итте. Үҙебеҙҙең урамдағы кәзә тотоусы Сәриә апай иртәнсәк кәзәһен һауыуға, ярты литр банкамды тотоп, барып етә инем. Йылы, яңы ғына һауған һөттө эсеп ҡайтам. Шулай итеп, мин тиҙ еңдем ул ваҡытта сирҙе.